LV Eiropas Savienības Oficiālais Vēstnesis C 55/24

Prasība, kas celta 2010. gada 26. augustā — Tecnimed/ITSB — Ecobrands (“ZAPPER-CLICK”)

(Lieta T-360/10)

2011/C 55/45

Valoda, kādā sagatavots prasības pieteikums — angļu

Lietas dalībnieki

Prasītāja: Tecnimed Srl (Vedano Olona, Itālija) (pārstāvji — M. Franzosi un V. Piccarreta, advokāti)

Atbildētājs: Iekšējā tirgus saskaņošanas birojs (preču zīmes, paraugi un modeļi)

Otra procesa ITSB Apelāciju padomē dalībniece: Ecobrands Ltd (Londona, Apvienotā Karaliste)

Prasītājas prasījumi:

— atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2010. gada 14. jūnija lēmumu lietā R 1795/2008-4;

— apstiprināt Iekšējā tirgus saskaņošanas biroja (preču zīmes, paraugi un modeļi) Anulēšanas nodaļas 2010. gada 28. oktobra lēmumu un

— piespriest atbildētājam atlīdzināt tiesāšanās izdevumus.

Pamati un galvenie argumenti

Kopienas preču zīme, kuru lūdz atzīt par spēkā neesošu: vārdiska preču zīme “ZAPPER-CLICK” attiecībā uz precēm, kas ietilpst 5., 9. un 10. klasē — Kopienas preču zīmes reģistrācijas pieteikums Nr. 3870284

Kopienas preču zīmes īpašnieks: otra procesa ITSB Apelāciju padomē dalībniece

Lietas dalībniece, kas lūdz atzīt Kopienas preču zīmi par spēkā neesošu: prasītāja

Personas, kas lūdz atzīt Kopienas preču zīmi par spēkā neesošu, preču zīmes tiesības: Itālijas vārdiskas preču zīmes “CLICK” reģistrācija Nr. 747249 attiecībā uz precēm, kas ietilpst 10. klasē; Itālijas vārdiskas preču zīmes “MOUSTI CLICK” reģistrācija Nr. 927574 attiecībā uz precēm, kas ietilpst 10. klasē; Itālijas vārdiskas preču zīmes “ECO-CLICK” reģistrācija Nr. 801404 attiecībā uz precēm, kas ietilpst 10. klasē; Itālijas vārdiskas preču zīmes “ZANZA-CLICK” reģistrācija Nr. 801405 attiecībā uz precēm, kas ietilpst 10. klasē; starptautiskā vārdiskas preču zīmes “MOUSTI CLICK” reģistrācija Nr. 825425 attiecībā uz precēm, kas ietilpst 10. klasē; Apvienotajā Karalistē aizsargātā nereģistrēta vārdiska preču zīme “CLICK”; Apvienotajā Karalistē aizsargātā nereģistrēta vārdiska preču zīme “ZANZA CLICK”

Anulēšanas nodaļas lēmums: Kopienas preču zīmi atzīt par daļēji spēkā neesošu

Apelāciju padomes lēmums: Anulēšanas nodaļas lēmumu atcelt

Izvirzītie pamati: Padomes Regulas (EK) Nr. 207/2009 52. panta 1. punkta b) apakšpunkta pārkāpums un nepareiza interpretācija, jo Apelāciju padome esot kļūdaini izslēgusi “ļaunprātību”; Komisijas Regulas (EK) Nr. 2868/95 38. noteikuma 2. punkta, 39. noteikuma 2. un 3. punkta un 96. noteikuma 2. punkta pārkāpums, jo Apelāciju padome esot kļūdaini saistījusi prasības pamata nepieņemamību ar apgalvoto dokumentu tulkojuma neesamību un neesot uzskatījusi, ka prasītāja ir iesniegusi tulkojumu; Padomes Regulas (EK) Nr. 207/2009 53. panta 1. punkta a) apakšpunkta un 8. panta 1. punkta b) apakšpunkta nepareiza piemērošana, jo Apelāciju padome esot nepareizi izmantojusi savas pilnvaras; Padomes Regulas (EK) Nr. 207/2009 53. panta 1. punkta b) apakšpunkta un 8. panta 3. punkta pārkāpums un nepareiza interpretācija, jo Apelāciju padome esot kļūdaini secinājusi, ka ir jāizslēdz piesavināšanās, jo attiecīgās preču zīmes nav identiskas; Padomes Regulas (EK) Nr. 207/2009 53. panta 1. punkta c) apakšpunkta un 8. panta 4. punkta pārkāpums, jo Apelāciju padome esot kļūdaini izslēgusi maldinošu izmantošanu (passing off) un kļūdaini norādījusi, ka lietas materiālos nav pierādījumu par to, kādā veidā prece tiek uzrādīta tirgū